CELEX: 32012R0709
Language: mt
Date: 2012-08-02 00:00:00
Title: Regolament ta' Implimentazzjoni tal-Kunsill (UE) Nru 709/2012 tat- 2 ta' Awwissu 2012 li jimplimenta r-Regolament (UE) Nru 267/2012 dwar miżuri restrittivi kontra l-Iran

3.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 208/2
            
         REGOLAMENT TA' IMPLIMENTAZZJONI TAL-KUNSILL (UE) Nru 709/2012
   tat-2 ta' Awwissu 2012
   li jimplimenta r-Regolament (UE) Nru 267/2012 dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 267/2012 (1), u b'mod partikolari l-Artikolu 46(1) u (2) tiegħu,
   Billi:
   
               (1)
            
            
               Fit-23 ta' Marzu 2012, il-Kunsill adotta r-Regolament (UE) Nru 267/2012.
            
         
               (2)
            
            
               Il-Kunsill jikkunsidra li ċerti persuni għandhom jitneħħew mil-lista ta' persuni fiżiċi u ġuridiċi, entitajiet u korpi soġġetti għall-miżuri restrittivi kif jinsabu fl-Anness IX għar-Regolament (UE) Nru 267/2012 u li għandhom jiġu emendati l-entrati li jikkonċernaw ċerti entitajiet.
            
         
               (3)
            
            
               B'segwitu għad-deċiżjoni tal-Kumitat tal-Kunsill tas-Sigurtà tan-Nazzjonijiet Uniti (KSNU) stabbilita f'konformità mar-Riżoluzzjoni KSNU 1737 (2006), żewġ persuni u entità għandhom jitneħħew mil-lista kif tinsab fl-Anness IX għar-Regolament (UE) Nru 267/2012 u inklużi fil-lista ta' persuni fiżiċi u ġuridiċi, entitajiet u korpi soġġetti għall-miżuri restrittivi kif jinsabu fl-Anness VIII għal dak ir-Regolament.
            
         
               (4)
            
            
               Il-listi li jinsabu fl-Annessi VIII u IX għar-Regolament (UE) Nru 267/2012 għandhom jiġu emendati kif meħtieġ,
            
         
               (5)
            
            
               Sabiex ikun assigurat illi l-miżuri previsti f'dan ir-Regolament ikunu effettivi, huwa għandu jidħol fis-seħħ fil-jum tal-pubblikazzjoni tiegħu.
            
         ADOTTA DAN IR-REGOLAMENT:
   Artikolu 1
   Il-persuni elenkati fl-Anness I għal dan ir-Regolament għandhom jitneħħew mil-lista li tinsab fl-Anness IX għar-Regolament (UE) Nru 267/2012.
   Artikolu 2
   Fl-Anness IX għar-Regolament (UE) Nru 267/2012, l-entrati li jikkonċernaw l-entitajiet imsemmija fl-Anness II għal dan ir-Regolament għandhom jiġu sostitwiti bl-entrati li jinsabu stabbiliti fl-Anness II għal dan ir-Regolament.
   Artikolu 3
   Il-persuni u l-entità elenkati fl-Anness III għal dan ir-Regolament għandhom jitħassru mil-lista li tinsab fl-Anness IX għar-Regolament (UE) Nru 267/2012 u miżjuda fil-lista stabbilita fl-Anness VIII għar-Regolament (UE) Nru 267/2012 kif emendata bl-entrati li jinsabu stabbiliti fl-Anness III għal dan ir-Regolament.
   Artikolu 4
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta’ Awwissu 2012.
      
         
            Għall-Kunsill
         
         
            Il-President
         
         A. D. MAVROYIANNIS
      
   
   
      (1)  ĠU L 88, 24.3.2012, p. 1.
   
      ANNESS I
      
         Persuni imsemmija fl-Artikolu 1
      
      
               
                  1.
               
               
                  Dr Ahmad AZIZI
               
            
               
                  2.
               
               
                  Dr Ali DIVANDARI
               
            
               
                  3.
               
               
                  Dr Abdolnaser HEMMATI
               
            
               
                  4.
               
               
                  Mohammad Reza MESKARIAN
               
            
               
                  5.
               
               
                  Sayeed ZAVVAR
               
            
   
      ANNESS II
      
         Entitajiet imsemmija fl-Artikolu 2
      
      
                   
               
               
                  Isem
               
               
                  Informazzjoni identifikattiva
               
               
                  Raġunijiet
               
               
                  Data ta' elenkar
               
            
                  1.
               
               
                  Mobin Sanjesh
               
               
                  Entry 3, No 11, 12th Street, Miremad Alley, Abbas Abad, Tehran.
               
               
                  Involut fix-xiri ta' tagħmir u ta' materjali li għandhom applikazzjonijiet diretti fil-programm nukleari Iranjan.
               
               
                  1.12.2011
               
            
                  2.
               
               
                  Bank Melli Iran ZAO (magħruf ukoll bħala Mir Business Bank)
               
               
                  Number 9/1, Ulitsa Mashkova, Moscow, 130064, Russia Indirizz alternattiv: Mashkova st. 9/1 Moscow 105062 Russia
               
               
                  Proprjetà tal-Bank Melli.
               
               
                  23.6.2008
               
            
                  3.
               
               
                  Melli Bank plc
               
               
                  London Wall, 11th floor, London EC2Y 5EA, United Kingdom
               
               
                  Proprjetà tal-Bank Melli.
               
               
                  23.6.2008
               
            
                  4.
               
               
                  Neka Novin (magħruf ukoll bħala Niksa Nirou)
               
               
                  Unit 7, No 12, 13th Street, Mir-Emad St, Motahary Avenue, Tehran, 15875- 6653
               
               
                  Involut fl-akkwist ta' tagħmir speċjalizzat u materjali li għandhom applikazzjoni diretta fil-programm nukleari Iranjan.
               
               
                  23.5.2011
               
            
                  5.
               
               
                  Bank Tejarat
               
               
                  
                              Indirizz postali: Taleghani Br. 130, Taleghani Ave. Kaxxa Postali: 11365 - 5416, Tehran
                           
                        
                              Tel.: 88826690
                           
                        
                              Tlx.: 226641 TJTA IR.
                           
                        
                              Fax: 88893641
                           
                        
                              Website: http://www.tejaratbank.ir
                           
                        
               
                  Il-Bank Tejarat huwa parzjalment proprjetà tal-Istat. Huwa ffaċilita b'mod dirett l-isforzi nukleari tal-Iran. Fl-2011, pereżempju, il-Bank Tejarat iffaċilita l-mobilizzazzjoni ta' għexieren ta' miljuni ta' dollari fi sforz biex jiġi assistit l-isforz kontinwu tal-Organizzazzjoni tal-Enerġija Atomika tal-Iran (AEOI), li hija indikata min-NU, biex jinkiseb uranju tat-tip yellowcake. L-AEOI hija l-organizzazzjoni Iranjana ewlenija għar-riċerka u l-iżvilupp tat-teknoloġija nukleari, u tamministra il-programmi ta' produzzjoni ta' materjal fissili. Fil-passat, il-Bank Tejarat assista wkoll banek Iranjani indikati biex jevitaw sanzjonijiet internazzjonali, pereżempju billi pparteċipa f'kummerċ li jinvolvi l-kumpanniji ta' kopertura tas-Shahid Hemmat Industrial Group, indikati min-NU.
               
               
                  23.1.2012
               
            
                  6.
               
               
                  Shahid Beheshti University
               
               
                  Daneshju Blvd., Yaman St., Chamran Blvd., P.O. Box 19839-63113, Tehran, Iran
               
               
                  Proprjetà ta' jew ikkontrollata mill-Ministry of Defence and Armed Forces Logistics (MODAFL). Twettaq riċerka xjentifika fir-rigward tal-iżvilupp ta' armamenti nukleari.
               
               
                  23.5.2011
               
            
   
      ANNESS III
      
         Persuni u entità msemmija fl-Artikolu 3
      
      Persuni
      
               
                  1.
               
               
                  Azim Aghajani (spelluta wkoll: Adhajani). Funzjoni: Membru tal-IRGC-Qods Force li topera taħt id-direzzjoni tal-Kmandant tal-Qods Force, il-Maġġur Ġenerali Qasem Soleimani, li kien indikat mill-Kunsill tas-Sigurtà tan-NU fir-Riżoluzzjoni 1747 (2007).
                  Informazzjoni oħra: iffaċilita ksur tal-paragrafu 5 tar-Riżoluzzjoni 1747 (2007) li tipprojbixxi l-esportazzjoni ta' armi u materjal relatat mill-Iran.
                  Aktar informazzjoni: Nazzjonalità: Iran. Numru tal-Passaport: 6620505, 9003213
                  Data tal-indikazzjoni min-NU: 18 ta' April 2012
               
            
               
                  2.
               
               
                  Ali Akbar Tabatabaei (psewdonomu: Sayed Akbar Tahmaesebi). Funzjoni: Membru tal-IRGC-Qods Force li topera taħt id-direzzjoni tal-Kmandant tal-Qods Force, il-Maġġur Ġenerali Qasem Soleimani, li kien indikat mill-Kunsill tas-Sigurtà tan-NU fir-Riżoluzzjoni 1747 (2007).
                  Informazzjoni oħra: iffaċilita ksur tal-paragrafu 5 tar-Riżoluzzjoni 1747 (2007) li tipprojbixxi l-esportazzjoni ta' armi u materjal relatat mill-Iran.
                  Aktar informazzjoni: Nazzjonalità: Iran. Data tat-twelid: 1967
                  Data tal-indikazzjoni min-NU: 18 ta' April 2012
               
            Entità
      
               
                  1.
               
               
                  Behineh Trading Co.
                  Informazzjoni oħra: Kumpannija Iranjana li kellha rwol ewlieni fit-trasferiment illegali ta' armi għall-Punent tal-Afrika u aġixxiet f'isem l-IRGC-Qods Force li topera taħt id-direzzjoni tal-Kmandant tal-Qods Force, il-Maġġur Ġenerali Qasem Soleimani, li kien indikat mill-Kunsill tas-Sigurtà tan-NU fir-Riżoluzzjoni 1747 (2007), bħala dik li tibgħat il-konsenja tal-armamenti.
                  Aktar informazzjoni: Lokazzjoni: Tavakoli Building, Opposite of 15th Alley, Emam-Jomeh Street, Tehran, Iran. Telefon: +98 9195382305. Website: htt://www.behinehco.ir
                  Data tal-indikazzjoni min-NU: 18 ta' April 2012